## Obvezatne upute broj FMLN I - o obliku suradnje Državnog izbornog povjerenstva Republike Hrvatske i Općinskog izbornog povjerenstva Općine Lovinac u provedbi nadzora financiranja izborne promidžbe te pravima i obvezama sudionika provedbe nadzora financiranja izborne promidžbe na prijevremenim izborima za zamjenika općinskog načelnika Općine Lovinac iz reda pripadnika srpske nacionalne manjine koji će se održati 8. lipnja 2014.

### NN 55/2014 (5.5.2014.), Obvezatne upute broj FMLN I - o obliku suradnje Državnog izbornog povjerenstva Republike Hrvatske i Općinskog izbornog povjerenstva Općine Lovinac u provedbi nadzora financiranja izborne promidžbe te pravima i obvezama sudionika provedbe nadzora financiranja izborne promidžbe na prijevremenim izborima za zamjenika općinskog načelnika Općine Lovinac iz reda pripadnika srpske nacionalne manjine koji će se održati 8. lipnja 2014.

DRŽAVNO IZBORNO POVJERENSTVO REPUBLIKE HRVATSKE

1048

Na temelju članka 27. st. 2. i 8. Zakona o financiranju političkih aktivnosti i izborne promidžbe (»Narodne novine«, broj 24/11, 61/11, 27/13 i 48/13 – pročišćeni tekst i 2/14 Odluka USRH, br. U-I-2986/2013, u daljnjem tekstu: Zakon o financiranju), Državno izborno povjerenstvo Republike Hrvatske propisuje

OBVEZATNE UPUTE BROJ FMLN I

O OBLIKU SURADNJE DRŽAVNOG IZBORNOG POVJERENSTVA REPUBLIKE HRVATSKE I OPĆINSKOG IZBORNOG POVJERENSTVA OPĆINE LOVINAC U PROVEDBI NADZORA FINANCIRANJA IZBORNE PROMIDŽBE TE PRAVIMA I OBVEZAMA SUDIONIKA PROVEDBE NADZORA FINANCIRANJA IZBORNE PROMIDŽBE NA PRIJEVREMENIM IZBORIMA ZA ZAMJENIKA OPĆINSKOG NAČELNIKA OPĆINE LOVINAC IZ REDA PRIPADNIKA SRPSKE NACIONALNE MANJINE KOJI ĆE SE ODRŽATI 8. LIPNJA 2014.

I. SUDIONICI PROVEDBE NADZORA FINANCIRANJA IZBORNE PROMIDŽBE

Sudionici provedbe nadzora financiranja izborne promidžbe na prijevremenim izborima za zamjenika općinskog načelnika Općine Lovinac iz reda pripadnika srpske nacionalne manjine su:

– Državno izborno povjerenstvo Republike Hrvatske (u daljnjem tekstu: Državno izborno povjerenstvo) i

– Općinsko izborno povjerenstvo Općine Lovinac (u daljnjem tekstu: povjerenstvo).

II. OBVEZE OPĆINSKOG IZBORNOG POVJERENSTVA

Općinsko izborno povjerenstvo Općine Lovinac određuje minimalno jednog člana povjerenstva zaduženog za financije (u daljnjem tekstu: član povjerenstva zadužen za financije).

Član povjerenstva zadužen za financije može zatražiti savjet o provedbi nadzora financiranja izborne promidžbe od Državnog izbornog povjerenstva.

S Državnim izbornim povjerenstvom član povjerenstva zadužen za financije kontaktira:

– telefonskim putem (01/4569-711),

– elektronskom poštom (dip@izbori.hr ) ili

– poštom (Državno izborno povjerenstvo Republike Hrvatske, Zagreb, Visoka 15).

U sklopu provedbe nadzora financiranja izborne promidžbe, član povjerenstva zadužen za financije :

• izbornim sudionicima daje priopćenje o financiranju izborne promidžbe i obrasce koje su izborni sudionici dužni popunjavati,

• prilikom preuzimanja kandidatura od izbornih sudionika će zatražiti podatke o posebnim računima otvorenim za financiranje izborne promidžbe, te načinu objave izvješća,

• zaprima izvješća za potrebe povjerenstva, prati objavu izvješća i evidentira ih u obrasce koji su dostavljeni od strane Državnog izbornog povjerenstva, a osobito:

– da li je izvješće predano pravovremeno,

– dopuštenost donacija sukladno članku 22. Zakona o financiranju (podaci su sadržani u prilogu – obrascu IZ-DP),

– visinu donacija za pravne i fizičke osobe u smislu članka 11. Zakona o financiranju (podaci su sadržani u prilogu – obrascu IZ-DP),

– sastavlja popis donacija pravnih osoba koji dostavlja Državnom izbornom povjerenstvu,

• zaprima financijske izvještaje za financiranje izborne promidžbe za potrebe povjerenstva, s potrebnim prilozima, prati objavu financijskih izvještaja, i evidentira ih u obrasce dostavljene od strane Državnog izbornog povjerenstva, a osobito:

– da li je financijski izvještaj predan pravovremeno i da li sadržava sve potrebne priloge (obrasce IZ-DP, IZ-TP, IZ-MO),

– dopuštenost donacija sukladno članku 22. Zakona o financiranju (podaci su sadržani u prilogu – obrascu IZ-DP),

– visinu donacija za pravne i fizičke osobe u smislu članka 11. Zakona o financiranju (podaci su sadržani u prilogu – obrascu IZ-DP),

– sastavlja popis donacija pravnih osoba koji je potrebno proslijediti Državnom izbornom povjerenstvu (one pravne osobe koje nisu obuhvaćene prethodno dostavljenim popisima),

• financijski izvještaj o financiranju izborne promidžbe dostavlja radi objave Digitalnom informacijskom-dokumentacijskom uredu sa svim zakonom propisanim prilozima,

• u slučaju uočenih povreda Zakona o financiranju (osobito kršenje odredbe članka 11., članka 12., članka 13., članka 14. st. 4. i 5., članka 16., članka 17. st. 1. al. 8. i st. 2., članka 22., članka 24., članka 34. i članka 39. st. 3. i 4.), od izbornih sudionika kod kojih je uočeno nezakonito postupanje traži sve bankarske izvode koji se odnose na poseban račun i izvode uz izvješće o uočenim nepravilnostima odmah dostavlja Državnom izbornom povjerenstva,

• sa svom dokumentacijom postupa u skladu sa pravilima o zaštiti i obradi arhivskog i registraturnog gradiva.

III. Ove Obvezatne upute objavit će se u »Narodnim novinama«, a stupaju na snagu 8. svibnja 2014.

Klasa: 013-06/14-03/02

Urbroj: 507/14-14-4

Zagreb, 5. svibnja 2014.

Predsjednik

Branko Hrvatin, dipl. iur., v. r.

55 05.05.2014 Obvezatne upute broj FMLN I - o obliku suradnje Državnog izbornog povjerenstva Republike Hrvatske i Općinskog izbornog povjerenstva Općine Lovinac u provedbi nadzora financiranja izborne promidžbe te pravima i obvezama sudionika provedbe nadzora financiranja izborne promidžbe na prijevremenim izborima za zamjenika općinskog načelnika Općine Lovinac iz reda pripadnika srpske nacionalne manjine koji će se održati 8. lipnja 2014.

Uputa, NN 55/2014-1048